El ple de Llíria aprova l'estructura organitzativa i el règim retributiu de la Corporació municipal
29 de juny de 2023

El ple de Llíria va aprovar ahir la nova estructura organitzativa i règim de dedicacions dels càrrecs públics de l'Ajuntament en esta nova legislatura. La Corporació municipal comptarà amb 5 regidors amb dedicació exclusiva i 2 amb dedicació parcial, a més de 6 llocs de personal eventual, amb les retribucions que s'indiquen en la taula inferior.

Els imports del règim retributiu no pateixen variació, igual que les indemnitzacions per assistència a òrgans col·legiats. Els representants municipals sense alliberament cobraran 200 euros per assistència a plens, 60 euros a les juntes de govern i 65 euros a les comissions informatives. Les dotacions econòmiques mensuals que rebran els grups municipals es mantenen en 225 euros fixos més 22,5 euros per edil.

En la sessió, a més d'acordar-se la periodicitat dels plens ordinaris i comissions per a aquest exercici, es va aprovar la creació de les comissions informatives permanents que s'estructuraran de la següent manera: Modernització, Educació en Valors, Polítiques Inclusives i Recursos Humans; Economia Sostenible, Gestió Cultural, Patrimoni i Especial de Comptes; Protecció Entorns Naturals, Obres i Serveis, i Memòria Democràtica; i Sostenibilitat, Ordenació del Territori, Mobilitat, Turisme i UNESCO, Infraestructures i Govern Interior.

Igualment, es va donar compte de la constitució dels grups polítics municipals que tindran com a portaveus titulars a Reme Mazzolari (PP), Juani García (Compromís-MOVE), Paco Gorrea (PSOE) i José Luis Milio (VOX).

També es va realitzar la dació de compte del nomenament de les tinences d'alcaldia i assignació de delegacions entre els membres de l'equip de Govern.

Regidors/es amb dedicació exclusiva o parcial

Dedicació

Retribució anual bruta en 14 mensualitats

Alcaldia i regidoria de Protocol i Comunicació, Recursos Humans i Coordinació de projectes singulars per a la ciutat:  Joanma Miguel

Exclusiva

100%

36.680,42 €

Regidoria d'Educació, Polítiques Inclusives i Oficina d'Atenció Ciutadana: Juani García

Exclusiva

100%

36.680,42 €

Regidoria de Política Territorial, Mobilitat Sostenible, Turisme i Ciutat Creativa UNESCO, Infraestructures Educatives i Socials, Arxiu Municipal, i Govern Interior i Contractació: Paco García

Exclusiva

100%

36.680,42 €

Regidoria d'Hisenda i Foment Econòmic: Paco Gorrea

Exclusiva

100%

36.680,42 €

Regidoria de Cultura, Festes, Música i Comerç: Mª José Llopis

Exclusiva

100%

36.680,42 €

Regidoria de Medi Ambient, Agricultura, Medi Rural, Legalitat Urbanística i Habitatge, Memòria Democràtica i Fons Europeus: Consuelo Morató

Parcial

75%

27.510,32 €

Regidoria d'Obres i Serveis, i Seguretat Ciutadana: Francesc J. Fombuena

Parcial

75%

27.510,32 €

Personal eventual

Dedicació

Retribució anual bruta en 14 mensualitats per a cada lloc

Grup Compromís-MOVE

3 llocs

100%

19.075,14 €

Grup PSOE

2 llocs

100%

19.075,14 €

Grup PP

1 lloc

100%

19.075,14 €